“ Two hundred twenty five thousand of those sperm will die because of the natural acidic environment of the vaginal canal and the remaining twenty five thousand are defective ones which will eventually die miles before they reach the egg.” pilosopo ulit na sagot ni Liam. Pinigilan na lang ni Kyle ang sarili na batukan ang anak dahil hindi siya naniniwala sa bayolenteng pagdidisiplina kaya naman galit na galit siyang tumalikod dito at umiiling na naglakad palayo. Binalot ng katahimikan si Pat at Liam.
Kahit gaano namang kasimple ng mga kilos na iyon ni Kyle at Pat ay hindi ito nakaligtas kay Drei. Napansin nito ang ternong pamumula ng mga labi ni Pat at Kyle nang dumating sila kanikanina lang, ngayon naman ang ternong pamumula ng mga pisngi ng mga ito at ang mga sulyap na alternate na ibinibigay ng dalawa sa isa't isa at ang mga ngiti na tanging dalawang taong nagiibigan lang ang tanging nagpapakawala.